Eleftherés

Eleftherés () on Kreikan kylä sekä samanniminen Pangaíon kunnan kunnallisyksikkö (Δημοτική Ενότητα Ελευθερών, Dimotikí Enótita Eleftherón) ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 9 082 ja varsinaisen Eleftherésin kylän väkiluku 1 303 (vuonna 2011).

Eleftherésin kylä sijaitsee linnuntietä noin 17 kilometriä lounaaseen Kaválasta ja vajaa viisi kilometriä sisämaahan Kaválanlahden rannasta. Eleftherésin kunnallisyksikkö käsittää alueen Pangaíon kunnan kaakkoisosassa lahden ja Traakianmeren rannalla. Sen suurin asutus on Néa Péramoksen kaupunki. Eleftherés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pangaíon kuntaan yhdessä Eleftheroúpolin, Orfánin ja Piereísin kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Eleftherésin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Andréas Ágios Andréas 411 Elaiochóri Elaiochóri 1 195 Paralía Elaiochoríou 27 Eleftherés Eleftherés 1 303 Foleá Foleá 567 Pýrgos 9 Myrtófyto Myrtófyto 424 Paralía Myrtofýtou 9 Néa Irakleítsa Apováthra 45 Néa Irakleítsa (Néa Iraklítsa) 1 560 Néa Péramos Agía Marína 5 Ágios Athanásios 13 Néa Péramos 3 514 Yhteensä: 9 082

 Lähteet 

 Aiheesta muualla 

Luokka:Itä-Makedonian ja Traakian entiset kunnat
Luokka:Itä-Makedonian ja Traakian kylät
Luokka:Pangaío